3. sz. napirendi pont



**ZALA MEGYEI ÖNKORMÁNYZAT**



a Zala Megyei Közgyűlés munkaterv szerint 2020. december 10-re tervezett ülésére, mely a veszélyhelyzet kihirdetéséről szóló 478/2020. (XI.3.) Korm. rendelet következtében nem kerül megtartásra

**Tárgy:**Rendelet tervezet a Zala Megyei Közgyűlés egyes rendeleteinek módosítására

**Az előterjesztést készítette:** dr. Pál-Harmath Judit

**Törvényességi észrevétel:** nincsen dr. Mester László

**Előterjesztő:**

Dr. Pál Attila

a közgyűlés elnöke

**www.zala.hu**

**Tisztelt Közgyűlés!**

A Zala Megyei Közgyűlés rendeleteinek áttekintését követően megállapítást nyert, hogy egyes rendeleteknek a vonatkozó jogszabályokkal való összhangja és az önkormányzat által vezetett vagyonnyilvántartással való egyezősége érdekében történő módosítása szükséges.

Az önkormányzat vagyonáról és a vagyongazdálkodás szabályairól szóló 8/2012. (IV. 17.) ÖR számú önkormányzati rendelet esetében a bevezető rész aktualizálására, a szövegezés törvényi szabályozásnak való megfeleltetésére, valamint a vagyonleltár pontosítására kerül sor. A Zala Megyei Közgyűlés Hivatala köztisztviselőit megillető juttatásokról és támogatásokról szóló 9/2012. (IV. 17.) ÖR számú önkormányzati rendelet tekintetében a bevezető rész felülvizsgálata és a hivatal nevének a jelenleg használt elnevezésre történő módosítása mellett a köztisztviselői törvény vonatkozó rendelkezésének figyelembe vételével az önkormányzat költségvetésében való rendeleti szabályozással biztosítandó összhang tette szükségessé a szövegezés egyébként tartalmi módosítást nem eredményező pontosítását.

A jogalkotásról szóló 2010. évi CXXX. törvény (a továbbiakban: Jat.) 17.§ (1) bekezdése szerint a jogszabály előkészítője előzetes hatásvizsgálat elvégzésével felméri a szabályozás várható következményeit. A Jat. előírásainak megfelelően a jogszabály előkészítője elvégezte az előzetes hatásvizsgálatot, melyet az alábbiakban mutatok be.

**Előzetes hatásvizsgálat**

a jogalkotásról szóló 2010. évi CXXX. törvény 17.§ (1) bekezdése alapján

**A rendelet-tervezet címe:**

*A* *Zala Megyei Közgyűlés elnökének…/2020. (…... …) önkormányzati rendelete a Zala Megyei Közgyűlés egyes rendeleteinek módosításáról*

**Társadalmi-gazdasági hatása:**

*A módosításnak társadalmi-gazdasági hatása nincs.*

**Költségvetési hatása:**

*A módosításnak költségvetési hatása nincs.*

**Környezeti, egészségi következményei:**

*A módosításnak környezeti, egészségi következménye nincs.*

**Adminisztratív terheket befolyásoló hatása:**

*A módosításnak adminisztratív terheket befolyásoló hatása nincs.*

**Egyéb hatása:** *Nincs.*

**A rendelet megalkotásának szükségessége:** *A kapcsolódó jogszabályokkal és nyilvántartással az összhang így biztosítható.*

**A rendelet megalkotása elmaradása esetén várható következmények:** *törvényességi észrevétel*

**A rendelet alkalmazásához szükséges feltételek:**

**- személyi:** *biztosítva*

**- szervezeti:** *biztosítva*

**- tárgyi:** *biztosítva*

**- pénzügyi:** *biztosítva*

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján a közgyűlés feladat-és hatáskörében eljárva a közgyűlés elnöke fogadja el a rendelet-tervezetet.

A Zala Megyei Közgyűlés elnökének  
…/2020. (XII….) önkormányzati rendelete   
  
a Zala Megyei Közgyűlés egyes rendeleteinek módosításáról

A Zala Megyei Közgyűlés Elnöke a veszélyhelyzet kihirdetéséről szóló 478/2020. (XI.3.) Kormányrendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a közgyűlésnek az Alaptörvény 32. cikk (1) bekezdés a) pontjában, valamint 32. cikk (2) bekezdésében meghatározott feladat- és hatáskörében eljárva a Zala Megyei Közgyűlés egyes rendeleteit az alábbiak szerint módosítja:

1. Módosító rendelkezések

Az önkormányzat vagyonáról és a vagyongazdálkodás szabályairól szóló

8/2012. (IV. 17.) ÖR számú önkormányzati rendelet módosítása

1.§ Az önkormányzat vagyonáról és a vagyongazdálkodás szabályairól szóló 8/2012. (IV. 17.) ÖR számú önkormányzati rendelet (a továbbiakban: Vagyonrendelet) bevezető része helyébe az alábbi bevezető rész lép:

„A Zala Megyei Közgyűlés a nemzeti vagyonról szóló 2011. évi CXCVI. törvény 5. § (2) bekezdés b) és c) pontjaiban, 5. § (4) bekezdésében, 6. § (5)-(6) bekezdéseiben, 11. § (16) bekezdésében, 13. § (1) bekezdésében és 18. § (1) bekezdésében kapott felhatalmazás alapján az Alaptörvény 32. cikk (1) bekezdés e) pontjában meghatározott feladatkörében eljárva az alábbi rendeletet alkotja.”

2.§ A Vagyonrendelet 5.§ (3) bekezdése helyébe a következő rendelkezés lép:

„(3) A 25 millió Ft értékhatár feletti, a 2.§ (3), (4) bekezdésében meghatározott vagyon értékesítése, használatba vagy bérbeadása, illetve más módon történő hasznosítása a vagyonkezelői jog és haszonélvezeti jog kivételével – törvény eltérő rendelkezése hiányában - csak a 7-10.§ szerinti versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával történhet.”

3.§ A Vagyonrendelet 5. § (4) bekezdése helyébe a következő rendelkezés lép:

„(4) Az önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg. Az elővásárlási jog gyakorlására külön törvényben meghatározott szerv jogosult, aki a szerződés lényeges elemeinek részére történő megküldésétől számított 35 napon belül nyilatkozik, hogy kíván-e élni az elővásárlási joggal az állam nevében. A határidő elmulasztása jogvesztő.”

4.§ A Vagyonrendelet mellékletének I. Forgalomképtelen vagyonelemek alcímet viselő felsorolása kiegészül az alábbi ingatlannal:

|  |  |  |  |  |
| --- | --- | --- | --- | --- |
| **Helyrajzi szám** | **Település** | **Fekvés** | **Cím** | **Megnevezés** |
| 083/5 | Zalavár | külterület | külterület | Vizesblokk |

**A Zala Megyei Közgyűlés Hivatala köztisztviselőit megillető juttatásokról és**

**támogatásokról szóló 9/2012. (IV. 17.) ÖR számú önkormányzati rendelet módosítása**

5.§ A Zala Megyei Közgyűlés Hivatala köztisztviselőit megillető juttatásokról és támogatásokról szóló 9/2012. (IV. 17.) ÖR számú önkormányzati rendelet (a továbbiakban: Juttatási rendelet) bevezető része helyébe a következő bevezető rész lép:

„A Zala Megyei Közgyűlés a közszolgálati tisztviselőkről szóló 2011. évi CXCIX. törvény (továbbiakban: Kttv.) 234. § (3)-(4) bekezdésében és a 237. §-ban kapott felhatalmazás alapján az alábbi rendeletet alkotja.”

6.§ A Juttatási rendelet 1. § (1) bekezdése helyébe a következő rendelkezés lép:

„(1) E rendelet hatálya kiterjed a Zala Megyei Önkormányzati Hivatalban (továbbiakban: hivatal) foglalkoztatott közszolgálati jogviszonyban álló köztisztviselőkre, közszolgálati ügykezelőkre, munkavállalókra (továbbiakban: hivatali dolgozók).

7. § A Juttatási rendelet 2. § (3) bekezdése helyében a következő rendelkezés lép:

„(3) A köztisztviselők illetménykiegészítésre jogosultak, melynek mértéke:

- felsőfokú iskolai végzettség esetén az alapilletmény 40%-a,

- középiskolai végzettség esetén az alapilletmény 20%-a.”

8. § A Juttatási rendelet 2. § (4) bekezdése helyébe a következő rendelkezés lép:

„(4) Az illetménykiegészítés (3) bekezdésben meghatározott mértékének megfelelő összeget évente a költségvetésről szóló rendelet állapítja meg.”

9. § Hatályát veszti a Juttatási rendelet 3. § (2) bekezdésének d) pontja.

1. Záró rendelkezés

10. § Jelen rendelet-módosítás a kihirdetését követő napon lép hatályba és a hatályba lépését követő napon hatályát veszti.

**dr. Mester László sk. Dr. Pál Attila sk.**

megyei főjegyző a megyei közgyűlés elnöke

**INDOKOLÁS**

1.§-hoz

A hatályos jogszabályi környezetnek megfelelően módosul a Vagyonrendelet bevezető része.

2-3.§-okhoz

A nemzeti vagyonról szóló 2011. évi CXCVI. törvény szövegezésének való megfeleltetés.

4.§-hoz

Vagyonkataszterrel való összhang megteremtése.

5. §-hoz

A hatályos jogszabályi környezetnek megfelelően módosul a Juttatási rendelet bevezető része.

6. §-hoz

A szabályozással érintett szervezet hivatalos neve korábbi változásának átvezetése és az általa alkalmazott foglalkoztatási formák kiegészítése.

7-8. §-hoz

Tartalmi módosítást nem eredményező szöveg-pontosítás.

9. §-hoz

Hatályon kívül helyező rendelkezés.

10. §-hoz

Hatályba léptető rendelkezés.

Jelen rendelet indokolásának közzétételére nem kerül sor.